**ДОГОВОР ЗА ПОСРЕДУВАЊЕ**

**ПРИ ВРАБОТУВАЊЕ ВО ЗЕМЈАТА И СТРАНСТВО**

Склучен на ден \_\_\_\_ \_\_\_\_\_\_год. во Скопје, помеѓу:

**1. Приватна агенција за вработување Контекст Вработување Скопје**, со седиште на **Митрополит Теодосиј Гологанов бр.28, лок.4, 1000 Скопје**, со ЕМБС 7119038 и ЕДБ 4080016558115, застапувано од Директор Александра Божиновска од една страна како Посредник (во понатамошниот текст:“ПОСРЕДНИК“)

**2**.\_\_\_\_\_\_\_\_\_\_\_\_\_\_\_\_ роден/а на \_\_\_\_\_\_\_\_\_\_\_\_\_во \_\_\_\_\_\_\_\_\_\_\_ со постојано место на живеење на ул.“ \_\_\_\_\_\_\_\_\_\_\_\_\_\_\_\_ бр. \_\_\_\_\_\_\_\_ во \_\_\_\_\_\_\_\_\_\_\_\_\_, со ЕМБГ \_\_\_\_\_\_\_\_\_\_\_\_\_\_\_\_ и број на л.к./пасош \_\_\_\_\_\_\_\_\_\_\_\_ издаден/а од МВР -\_\_\_\_\_\_\_\_\_\_\_\_, контакт телефон\_\_\_\_\_\_\_\_\_\_\_\_\_\_\_, од друга страна како Корисник (во понатамошниот текст:“КОРИСНИК“), како следи:

**ОСНОВНИ ОДРЕДБИ**

Посредникот е правно лице основано согласно законите во Република Северна Македонија и запишано во Централниот регистар на Република Северна Македонија под ЕМБС 7119038 , а кој во рамките на својата регистрирана дејност, врши услуги за посредување при вработување на лица во земјата и странство со наплата.

Посредникот, посредувањето на вработување во странство, го врши врз основа на билатерален меѓудржавен договор односно спогодба со државата во која Корисникот ќе биде вработен или врз основа на претходно потпишан договор помеѓу Посредникот и работодавец кај кого ќе биде упатено лицето за вработување.

Корисникот е физичко лице, кое има личен интерес и потреба од склучување на договор за вработување со цел за засновање соодветно на неговата стручна квалификација, образование и афинитети, на работен однос кај работодавец со седиште во Р. Северна Македонија или во странство.

**ПРЕДМЕТ НА ДОГОВОРОТ**

**Член 1**

Предмет на овој договор се правата и обврските на договорните страни, во врска со посредувањето при вработувањето, при што Посредникот се обврзува на Корисникот да му обезбеди работодавец, со кој корисникот ќе склучи договор за вработување, на работно место соодветно на неговите стручни квалификации, образование и афинитети.

## ВРЕМЕТРАЕЊЕ НА ДОГОВОРОТ

## Член 2

Договорните страни се согласни овој Договор да биде склучен за време од \_\_\_\_\_\_\_ месеци, почнувајќи од \_\_\_\_\_\_\_\_\_\_\_\_год., до \_\_\_\_\_\_\_\_\_\_\_\_\_ год.

**ПРАВА И ОБВРСКИ НА ДОГОВОРНИТЕ СТРАНИ**

**Член 3**

Со овој Договор, Посредникот се обврзува на Корисникот, да му ги обезбеди следните услуги:

-Активна соработка при креирање на резиме (CV) на корисникот;

-Асистенција во комплетирањето на потребната документација за поднесување на пријава за работа;

-Редовно и навремено информирање на корисникот, за текот и резултатите на посредувањето и тоа по телефонски и електронски пат или писмено преку пошта, на адресата каде Корисникот има живеалиште;

-Да му овозможи пристап на Корисникот до сите информации што се однесуваат на неговата пријава за вработување;

-Да му овозможи на Корисникот, разговор за работа со потенцијален работодавач, согласно неговото барање, квалификации и стручни способности;

-Да посредува со работодавецот, со кој Корисникот ќе склучи договор за вработување, односно ќе заснова работен однос;

-Да посредува при добивањето на работна виза, во земјата во која работодавецот има седиште, доколку Корисникот склучи договор со работодавач од странство и

-Да посредува, Корисникот да може да се вработи на работа која одговара на неговите психо-физички способности и на која не му е загрозено здравјето, а воедно ќе му биде исплатена и плата согласно договорот за вработување.

**Член 4**

Посредникот се обврзува услугите за посредувањето во смисла на овој договор, да ги извршува совесно, професионално и со внимание на добар стопанственик, а согласно поднесеното барање за вработување од Корисникот.

Посредникот е должен да ги почитува искажаните потреби за работници од страна на работодавачите и посебните услови утврдени во искажаните потреби.

По денот на склучувањето на договорот за вработување со избраниот работодавец, Посредникот не сноси никаква одговорност за понатамошните постапки и однесувањето, односно поведението на Корисникот, на работното место кај работодавецот.

Посредникот во никој случај, не одговара за условите за работа кај работодавецот со кој Корисникот склучил договор за вработување преку посредување на Посредникот, согласно одредбите од овој договор.

Посредникот не одговара за квалитетот и условите на сместувачките капацитети каде корисникот ќе биде сместен за време на вработувањето.

**Член 5**

Со овој Договор, Корисникот има обврска:

- Податоците кои ќе ги наведе во личното резиме (CV) да бидат вистинити и доколку е потребно, за истите да достави соодветна документација (диплома, сертификат, препорака и др.);

- Активно да соработува со Посредникот, а особено навремено да одговара на доставените писмени известувања и телефонски повици;

- Редовно да присуствува на закажаните состаноци;

- Да биде навреме присутен во предвидениот терминот во седиштето на Посредникот, за да се запознае со содржината на договорот за вработување со потенцијалниот работодавец и доколку е согласен со условите за вработување, истиот да го потпише;

- Корисникот е должен навремено да го информира Посредникот за сите промени во врска со даденото барање за вработување и

- Да не смее да дозволи, да биде принуден да ја прифати понудената работа,

- Корисникот се обврзува дека ќе работи 90 дена кај избраниот работодавач, а доколку оваа обврска не биде испочитувана од страна на корисникот истиот е согласен на посредникот да му исплати надомест на штета согласно член 10 од овој договор.

**Член 6**

Корисникот е должен барањето за посредување при вработување, да го достави до Посредникот, преку пошта или по електронски пат, односно со пристап на веб страната на посредникот или лично во канцеларијата на посредникот.

Кон барањето за посредување, Корисникот е должен да достави пополнет прашалник (формулар претходно добиен од Посредникот), со детално наведени податоци по однос на: интересот и потребата за вработување, стручната подготовка, квалификациите, дополнителната едукација, како и документација за потврда на неговиот идентитет и завршено образование (копија од лична карта, пасош, диплома, сертификати за обуки, тренинг, познавање на странски јазик и сл.).

**НАДОМЕСТОК ЗА ПОСРЕДУВАЊЕТО**

**Член 7**

Договорните страни се согласни дека Посредникот не може да бара надомест за услугите наведени во чл. 1 од овој Договор од Корисникот, туку Посредникот својата услуга за посредувањето при вработувањето има право да ја наплати исклучиво од работодавецот.

**ПРЕСТАНОК НА ДОГОВОРОТ**

**Член 8**

Договорот може да престане во следните случаи:

-спогодбено,

-со отказ од страна на Посредникот,

-со отказ од страна на Корисникот и

-поради виша сила.

Договорот престанува спогодбено на предлог на едната или двете договорни страни, кога неговото понатамошно постоење е нецелисходно и непотребно за било која од договорните страни, а другата страна се согласува со тоа или пак кога истиот е беспредметен за двете страни.

Договорот престанува со отказ од страна на Посредникот или Корисникот, кога било која од договорните страни изврши грубо непочитување на одредбите на истиот.

Договорот престанува поради виша сила, доколку поради настанување на случаите на виша сила во местото на седиштето на Посредникот или пак во местото и државата на работодавецот каде што требало да биде вработен Корисникот, понатамошното опстојување и извршување на преземените обврски од овој Договор е невозможно. Под виша сила покрај законски утврдените случаи се подразбираат и случаите на војна, вооружени судири во делови на државата ,оружени бунтови, сите видови на политички демонстрации и немири, државни удари, како и прекин на билатералните и дипломатските односи на Република Северна Македонија со странската држава, а во која Корисникот треба да биде вработен.

**Член 9**

Во случај на настанување на условите од чл.8 на овој Договор, отказот на Договорот, мора да биде во писмена форма и доставен до спротивната страна, најмалку 15 дена пред денот на раскинување на Договорот.

**НАДОМЕСТ НА ШТЕТА**

**Член 10**

Договорните страни постигнаа согласност, а корисникот изрично изјавува дека доколку се откаже од намерата за вработување или од договорот за вработување кој ќе го склучи со избраниот работодавач истиот ќе сноси обврска на посредникот да му исплати износ по основ на надомест на штета и тоа:

-доколку корисникот се откаже од својата намера за работа во странство во периодот пред издавање на работната дозвола, а веќе неговата потребна документација е испратена кај работодавачот на посредникот ќе му исплати износ од 6.000,00 денари на име надомест на штета.

-доколку корисникот се откаже од својата намера за работа во странство во периодот од датата на издавање на работната дозвола од страна на работната агенција во Германија (дата на издавање се смета датата која стои на работната дозвола), до завршување на важноста на договорот за вработување склучен со работодавачот, на посредникот ќе му исплати износ од 14.750,00 денари на име надомест на штета.

- доколку корисникот по започнувањето на работниот однос во Германија, не го испочитува времетраењето на работниот договор коешто е наведено во работната дозвола (периодот на работен однос мора да се исполни во целост, односно корисникот нема можност за заминување ниту еден ден порано од наведеното), на посредникот ќе му исплати износ од 14.750,00 денари на име надомест на штета.

**ЗАВРШНИ ОДРЕДБИ**

**Член 11**

Корисникот изрично изјавува дека е согласен посредникот да ги прибавува, обработува, проверува, чува и користи неговите лични податоци за целите на реализација на овој договор и тоа како во печатена така и во електронска форма.

**Член 12**

За сé што не е предвидено со овој договор ќе важат позитивните законски прописи.

**Член 13**

Сите евентуални спорови кои ќе произлезат од реализацијата на овој договор, договорните страни ќе се обидат да ги решат спогодбено и на мирен начин, во спротивно во случај на спор се утврдува надлежност на судот во Скопје.

**Член 14**

Овој договор е склучен во 3 (три) истоветни примероци, од кои по еден за секоја договорна страна и еден за Агенција за вработување на Р.Северна Македонија.

**Договорните страни откако го причитаа договорот и се запознаа со неговата содржина во целост, свесни и неприсилени од никого во знак на согласност со истиот своерачно го потпишаа како што следи:**

**за Посредник, Корисник, Управител,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Александра Божиновска**